Harmadszor: mindig köss szerződést! Bár a Ptk. szerint az elfogadott árajánlat is szerződésnek minősül, csakúgy, mint a visszaigazolt megrendelés, ilyenkor azonban jó tudni, hogy az ajánlatban, megrendelésben nem szabályozott kérdésekben az ÁSZF, az ott nem szabályozott kérdésekben a Ptk. idevágó rendelkezései az irányadóak. Azokon meg tetszés szerint el lehet vitatkozni sok esetben, mert a Ptk. helyenként megengedő szabályozást alkalmaz.